./data/phi0914/phi00144/phi0914.phi00144.perseus-lat1.xml
Marci consulis sunt, quem ad modum saltu superato in Macedoniam       transisset:  ibi et ex aliis locis commeatus       prospectos in hiemem habere et ab Epirotis viginti milia modium tritici, decem       hordei sumpsisse, ut pro eo frumento pecunia Romae legatis eorum curaretur             vestimenta militibus ab Roma mittenda       esse; equis ducentis ferme opus esse, maxime Numidis, nec sibi in his locis       ullam copiam esse   senatus  consultum, ut ea omnia ex litteris consulis fierent, factum est            C Sulpicius praetor sex milia togarum, triginta tunicarum, equos ducentos       deportanda in Macedoniam praebendaque arbitratu consulis locavit et legatis       Epirotarum pecuniam pro frumento solvit et Onesimum Pythonis filium, nobilem       Macedonem, in senatum introduxit   is pacis       semper auctor regi fuerat monueratque, sicut pater eius Philippus institutum       usque ad ultimum vitae diem servarat cotidie, bis in die, foederis icti cum       Romanis perlegendi, ut eum morem, si non semper, crebro tamen usurparet             postquam deterrere eum a bello nequiit,       primo subtrahere sese per alias atque alias causas, ne       interesset iis, quae non probabat, coepit; postremo cum suspectum se esse       cerneret et proditionis interdum crimine insimulari, ad Romanos transfugit et magno usui consuli fuit   ea introductus in curiam cum memorasset, senatus in formulam       sociorum eum referri iussit, locum, lautia praeberi, agri Tarentini, qui       publicus populi Romani esset, ducenta iugera dari, et aedes Tarenti emi  uti ea       curaret, C Decimio praetori mandatum